Z A P I S N I K
43. sjednice Vijeća Mjesnog odbora Dubrava - središte,
održane 27. siječnja 2025.
u prostoru objekta mjesne samouprave, Međugorska 55,
s početkom u 18:00 sati




NAZOČNI ČLANOVI VIJEĆA: Ivana Blažević, Raco Jaković, Ivana Lulić, Lucija Matić, Đurđa Rogoz, Ivan Budišić, Božidar Macan


NENAZOČNI ČLANOVI VIJEĆA: Damir Nehyba, Svan Relac

Predsjedava Ivana Blažević, predsjednica Vijeća.

Zapisnik vodi: Ivana Blažević, predsjednica Vijeća.


	Predsjednica konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 43. sjednicu Vijeća Mjesnog odbora.

	Bez rasprave, jednoglasno  Vijeće prihvaća tekst Zapisnika 42. sjednice Vijeća, održane 23. prosinca 2024., bez izmjena.


Predsjednica predlaže dopunu dnevnog reda :
1. Prijedlog za postavljanje stupića u Ulici Rudolfa Kolaka 12 kod restorana McDonald's – donošenje zaključka
[bookmark: _Hlk186147883]


D N E V N I    R E D:

1. Program rada Vijeća Mjesnog odbora Dubrava – središte za 2025.
2. Izvješće o radu Vijeća Mjesnog odbora Dubrava – središte u 2024.
3. Izmjena Plana potreba za aktivnostima, programima i projektima unapređenja
kvalitete života građana Mjesnog odbora Dubrava – središte za 2025.
4. Povremeno korištenje prostora mjesne samouprave, Međugorska 55, za potrebe
političke stranke Plavi grad – donošenje zaključka
5. Jednokratno korištenje prostora mjesne samouprave, Međugorska 55, uz naknadu –
donošenje zaključka
6. Prijedlog za postavljanje stupića u Ulici Rudolfa Kolaka 12 kod restorana McDonald's – donošenje zaključka
7. Pitanja, prijedlozi i obavijesti.



Ad 1. Program rada Vijeća Mjesnog odbora Dubrava – središte za 2025.

Članovi Vijeća primili su pisani materijal uz poziv.
U raspravi sudjeluju svi prisutni.
Vijeće jednoglasno donosi

Program rada Vijeća Mjesnog odbora Dubrava - središte za 2025.
/Program rada nalazi se u privitku zapisnika i njegov je sastavni dio/


Ad 2. Izvješće o radu Vijeća Mjesnog odbora Dubrava – središte u 2024.

Z A K L J U Č A K
o prihvaćanju Izvješća o radu Vijeća Mjesnog odbora
Dubrava – središte u 2024.

Prihvaća se Izvješće o radu Vijeća Mjesnog odbora Dubrava – središte u 2024. koje je izradio Gradski ured za mjesnu samoupravu, promet, civilnu zaštitu i sigurnost te čini sastavni dio ovog zaključka.



[bookmark: _Hlk189472410]Ad 3. Izmjena Plana potreba za aktivnostima, programima i projektima unapređenja
kvalitete života građana Mjesnog odbora Dubrava – središte za 2025.

Z A K LJ U Č A K
o izmjeni Plana potreba za aktivnostima, programima i projektima unapređenja
kvalitete života građana Mjesnog odbora Dubrava – središte za 2025.

Vijeće Mjesnog odbora Dubrava – središte predlaže izmjenu Plana potreba za aktivnostima, programima i projektima unapređenja kvalitete života građana Mjesnog odbora Dubrava – središte na način da se sredstva namjenjena za kupnju hladnjaka preusmjere na aktivnosti vezano uz održavanje Ljetne kino večeri, točnije, na stavku Prava distributera filmova u iznosu od 700,00 €.


Ad 4. Zahtjev za povremeno korištenje prostora mjesne samouprave, Međugorska 55, za potrebe političke stranke Plavi grad 

Članovi Vijeća primili su pisani materijal uz poziv.
U raspravi sudjeluju svi prisutni.
Vijeće jednoglasno donosi


Z A K LJ U Č A K
o davanju na povremeno korištenje prostora u objektu mjesne samouprave

I. Vijeće Mjesnog odbora Dubrava – središte odobrava povremeno korištenje
prostora u objektu mjesne samouprave Dubrava - središte, Međugorska 55, za potrebe političke stranke Plavi grad 
II. Prostor će se koristiti svaki drugi ponedjeljak u mjesecu od 20,00 do 21,00 sat.


Ad 5. Zahtjev za jednokratno korištenje prostora mjesne samouprave, Međugorska 55, uz naknadu

Z A K LJ U Č A K
o jednokratnom korištenju prostora Mjesnog odbora Dubrava - središte uz naknadu

1. Vijeće odobrava Miroslavu Gagula iz Zagreba, Ulica Milovana Gavazzija 14, korištenje prostora Mjesnog odbora Dubrava – središte, Međugorska 55, dvorana ukupne površine 75 m², povodom proslave Prve pričesti, dana 26. travnja 2025. u vremenu od 13,00 do 21,00 sati.

1. Za korištenje prostora iz točke 1. ovog zaključka utvrđuje se naknada u iznosu od 0,08 € po m².

1. Ovaj će se Zaključak uputiti Gradskom uredu za mjesnu samoupravu, promet, civilnu zaštitu i sigurnost na daljnje postupanje.




Ad 6. Prijedlog za postavljanje stupića u Ulici Rudolfa Kolaka 12 kod restorana McDonald's
U raspravi sudjeluju svi prisutni.
Vijeće jednoglasno donosi


Z A K LJ U Č A K
o Prijedlogu za postavljanje stupića u Ulici Rudolfa Kolaka 12 kod restorana McDonald's 

I. Vijeće Mjesnog odbora Dubrava – središte predlaže postavljanje stupića između traka u Ulici Rudolfa Kolaka 12 kako bi se onemogućilo skretanje preko dvije pune linije iz smjera istoka prema zapadu, a sa svrhom ulaska u restoran McDonald's.

II. Kako se ovakvi prekršaji događaju učestalo na prometnici koja je ionako prilično problematična zbog objesne vožnje vozača, Vijeće Mjesnog odbora Dubrava – središte smatra da se takvim ponašanjem vozača dovode u rizik i ostali sudionici prometa te je potrebno onemogućiti da se prkršaj uopće može napraviti. 

 
Ad. 7. Pitanja, prijedlozi i obavijesti
[bookmark: _GoBack]
Nije bilo dodatnih pitanja i prijedloga.


Dovršeno u 18:30 sati.
U Zagrebu, 27. siječnja 2025.

KLASA: 024-08/25-003/258
URBROJ: 251-13-11-5/010-25-2


Zapisnik sastavila:  							Predsjednica 
Ivana Blažević, 						   Vijeća Mjesnog odbora
predsjednica Vijeća Mjesnog odbora				       Dubrava – središte

                                                                                                          Ivana Blažević


